Tuiono TeanauTEANAU TUIONO (Green): Tēnā koe e te Pīka. E tū ake tēnei hei mema mō ngā Kākāriki ki te whakaatu i ō mātou whakaaro ki tēnei o ngā pire.[Thank you Mr Speaker. I stand as a member for the Greens to express our opinions on this bill.]Heoi ko taku mihi tuatahi ki a koutou Ngāti Hei koutou i tae ā-tinana mai otirā ki a koutou e whakarongo ana ki runga i ngā reo irirangi te pouaka whakaata rānei tēnei ka mihi atu.[However my first greeting is to you Ngāti Hei those of you who arrived here in person indeed those of you who are listening on the radio or on television I acknowledge you.]Ko au anō tētahi o ngā mema o te Komiti Whiringa Take Māori nō reira kei te haere mai tēnei pire ki a mātou ki te wānanga ki te wetewete i ngā kōrero.[I am one of the members of the Māori Affairs Committee so this bill is coming to us to consider and to analyse the statements.] E te Pīka i ētahi wā he tino waimārie mātou ki te haere ki te marae ki te whakarongo ki te hau kāinga. Heoi i mua i te taenga atu ko te mea nui me rangahau he aha ngā tātai whakapapa he aha ngā kaupapa i reira i te mea kāore anō ahau kia tae atu ki waenganui i a Ngāti Hei ki roto i ō rātou nei marae nō reira i āta wānangahia ētahi o ngā whakaaro.[Mr Speaker sometimes we are very lucky to go to the marae to listen to the home people. However before we get there the most important thing is to research what the genealogical links are what are the initiatives happening there because I haven't yet been among Ngāti Hei within their marae so I really studied some of the concepts.]Nō reira e mihi ana tēnei ki ō rātou nei hononga ki tērā tipuna o tātou ki a Pūkenga nā āna mahi i tau te ingoa ki runga i te Whitianga a Kupe nō reira me mihi atu au ki tērā o ngā tino tīpuna o tātou otirā ki ō rātou nei hononga ki a Te Arawa waka.[So I acknowledge their connections to that one of our ancestors to Pūkenga it was because of his actions that the name Whitianga a Kupe was given so I acknowledge that one of our illustrious ancestors indeed to their connections to the Te Arawa confederation.]E ai ki te kōrero i tau te waka ki ētahi wāhi kei Moehau ka whakaingoatia ētahi wāhi tae atu ki te maunga o Moehau. Ko tōna ingoa whānui ko Te MoengahauoTamatekapua. E ai ki ngā kōrero ko Hei ko ia te matua kēkē o Tamatekapua tāku nei i pānuihia ki runga i Te Ara the online encyclopaedia. Nō reira ka mihi atu ki tērā tipuna o koutou i puta mai tērā ingoa ko Te Whanga-a-Hei.[According to the history the canoe landed at some of the places around Moehau and names some of those places including the mountain Moehau. Its full name is Te Moengahau-o-Tamatekapua. According to the histories it was Hei he is an uncle to Tamatekapua according to what I read on Te Ara the online encyclopaedia. So I acknowledge that ancestor of yours whose name was given to Te Whanga-a-Hei.] E te Pīka i a au e pānui ana i te taunakitanga o tēnei pire i kite i te nui o ngā raru i tukuna e te Karauna ki a Ngāti Hei. I puta mai ētahi o ngā matapaki kōrero ngā horopaki o ngā kamupene poro rākau i haere atu ki tō rātou nei wāhi ā-rīhi nei. Ētahi wāhi i haere mai anō te Karauna i rūkahu atu ki te tangata whenua kātahi ka riro atu te whenua.[Mr Speaker as I was reading the evidence of this bill I perceived a lot of issues that the Crown caused Ngāti Hei. Some of the discussion the context of the forestry companies that went into their place on a lease. Some of those places the Crown also came and lied to the people of the land and then the land was lost.]E te Pīka kua roa tonu te noho a te ūmanga tangotango rawa i te rohe o Ngāti Hei mai i te poro rākau te kerikeri kāpia te mira harakeke te keri koura me te mahi hiika anō hoki. Pakupaku noa iho ngā painga wā roa i riro i a Ngāti Hei mai i ēnei ūmanga ā e pāngia tonutia ana rātou ki te mamae mō te tūkinotanga o te taiao o tō rātou nei rohe.[Mr Speaker the resource exploitation sector has long been present in the traditional lands of Ngāti Hei from forestry to gum digging flax milling gold mining and also fisheries activities. The long-term benefits for Ngāti Hei that come from these companies have been minimal and they are still being afflicted by the anguish of the mistreatment of the environment of their area.]Koinei ngā wānanga kōrero ka haramai ki ōku nei whakaaro ki te Komiti Whiringa Take Māori kia areare mātou ngā taringa kia tino rangona he aha te aha he aha ngā hītori ngā kōrero tuku iho o Ngāti Hei ki a mātou o te komiti.[This is one of the discussions that will come I believe to the Māori Affairs Committee where our ears will be wide open to really hear what is what what are the histories the traditional knowledge of Ngāti Hei to those of us on the committee.]Hei tauira i kite au ki roto i te pire i te mea he maha ngā tauira engari ko tētahi i tino hāngai ōku nei karu i te tau 1885 ka uru ngā tāngata o Ngāti Hei nō rātou a Kūaotunu ki roto i tētahi whakaritenga ā-rīhi me tētahi kamupene poro rākau he kaupapa i rangona e au ki roto i taku pānuitanga i te pire. Ki tā te hunga nō rātou te whenua i tuku te rīhi i te mana poro rākau anahe heoi anō hei tā rātou anō hoki i āta mahi tinihanga te kamupene ki a rātou mō ngā whakaritenga o ngā rihi. Tae atu ki te kōti ahakoa kāore tēnei rīhi i tino āmene mai te ture i haramai te Karauna ki te hoko i te whenua engari he raru anō tērā.[For example I saw in the bill because there are many examples but one of them that really caught my eye in 1885 the people of Ngāti Hei who owned Kūaotunu entered into a lease agreement with a forestry company an initiative I heard about in my reading of the bill. According to the people who own the land the lease gave the authority for forestry activities only but according to them the company truly deceived them with respect to the arrangements of the lease. It got to court even though this lease wasn't really supported the legislation the Crown came and bought the land but that is another issue altogether.]I kite ki roto i tāku nei pānuitanga o tēnei pire ki a Ngāti Hei otirā ngā whakatau kerēme i tae mai ki mua i te aroaro o te Komiti Whiringa Take Māori i pērā anō ngā kōrero me ngā raru ngā tūkinotanga o te Public Works Act. Nō reira me mihi au ki tō koutou nei tipuna te tipuna i pānui au ki roto i ngā tuhinga o te pire i a Ngāwhira Tainui. E ai ki te kōrero i te tau 1923 i tuhi reta ia ki te Karauna mō tētahi ruritanga ki te motu o Ahuahu kia āhei a ia ki te whakatakoto kerēme ā-taitara ki te Kōti Whenua Māori. Heoi anō nā te takaroa o te Karauna i tāhae i raro i te Ture Hangahanga Tūmatanui arā te Public Works Act.[I saw in my reading of this bill that Ngāti Hei indeed the claims settlement came before the Māori Affairs Committee and they were the same stories and the same problems the abuses of the Public Works Act. So I acknowledge your ancestor the ancestor I read about in the documentation of this bill Ngāwhira Tainui. According to the history in 1923 he wrote a letter to the Crown about the surveying of the island of Ahuahu so that he would be able to submit a title claim to the Māori Land Court. However because of the Crown's delays it was stolen under the Public Works Act.] Anei anō tērā kōrero i rangona e ngā taringa o te Māori ngā tūkino a te Public Works Act ki wiwī ki wawā puta noa i te motu nā tērā taputapu i tāhae ngā whenua. Nō reira nōku anō te aroha ki a Ngāti Hei i tae tēnei tūkinotanga ki runga i a koutou.[This is again the statement that was heard by the ears of the Māori the abuses of the Public Works Act here there and everywhere all around the country it was that tool that misappropriated the lands. So I again have compassion for Ngāti Hei that these abuses were visited upon you.]I pērā ānō ngā hē i tae atu ki Ahuahu. I kite au kua hokona e te Karauna e ai ki ōna whakatau e ai ki ōna whakapae i Ahuahu engari kāore i te kōrero ki a Ngāti Hei. Nō reira kua kore tō rātou nei mau ki tō rātou nei whenua ki Ahuahu.[The harm that happened on Great Mercury Island was similar. I saw that Ahuahu was purchased by the Crown according to its decisions and its assertions but they did not discuss it with Ngāti Hei. So they weren't able to hold onto their lands at Great Mercury Island.]Heoi kei roto i te pire ērā atu o ngā tauira e pā ana ki te raupatutanga ā-ture nei e pā ana ki a rātou o Ngāti Hei. Nō reira ko mātou ngā taringa areare ki tēnei o ngā kōrero.[However there are other examples in the bill with respect to statutory confiscation that affected them Ngāti Hei. So we are the ones with open ears to these particular statements.]Heoi ko ngā whakaaro o mātou ngā Kākāriki ko te taha o te oranga ka taea e te iwi te tuku iho ngā kōrero kia tuhia ngā hītori hei whāngai atu ki ā rātou tamariki ā rātou nei mokopuna. Ko tētahi o ngā kōrero i kite au ki roto i tēnei pire e pā ana ki te ngarohanga o te mātauranga Māori te ngarohanga o te reo Māori te ngarohanga o ngā ahurea o te Māori. Me te mōhio anō ko tēnei mea te mātauranga Māori ko tētahi wāhanga anō kia pēhea tātou e hāpai ana i a tātou ki roto i te horopaki o ngā pōraru o te āhuarangi. Ko mātou anō ngā Kākāriki i kite i te oranga o te painga o tērā.[However our opinion the Greens with respect to wellbeing the iwi is able to pass on their narratives to write the histories to teach to their children and to their grandchildren. Some of the narratives that I saw within this bill were about the loss of traditional Māori knowledge the loss of the Māori language the loss of the culture of the Māori people. And we are cognisant that this thing mātauranga Māori is one part of how we can uplift ourselves within the context of climate issues. It is us again the Greens that saw wellbeing in the benefits of that.]Nō reira me mihi atu ki ngā kaiwhakarite o tēnei pire kia kuhu ērā kupu ki roto i te mea me hoki anō tātou ki ērā o ngā whakaaro o ō tātou nei mātua tīpuna; te piringa o te tangata ki te whenua tērā te take i mea atu he tangata whenua" tātou. Kia mōhio mai tātou mēnā ka hoki anō tātou ki ngā whakaaro o ngā mātua tīpuna kāore tērā raru o te taiao e pā ki a tātou arā ngā pōraru o te āhuarangi te matemate haere o te koiora ki roto i te moana. Nō reira Ngāti Hei ka mihi.[So the drafters of this bill should be acknowledged for including those words because we should return to those concepts of our forebears; the relationship of humanity with the land that's the reason we are called "people of the land". We must be aware that if we return to the concepts of the forebears that particular environmental issue will not affect us ie climate issues the demise of biodiversity within the ocean. So Ngāti Hei I acknowledge you.]Ko te mea anō ki tō mātou nei whakaaro o ngā Kākāriki ko tēnei mea te Tiriti o Waitangi ehara i te kirimana noa ehara i te kirimana noa mō te tauhokohoko rawa tauhokohoko whenua; he kawenata. He kawenata me hāpai atu i a tātou hei tūāpapa mō tātou katoa e noho ana ki Aotearoa nei. Nō reira me mātua mōhio mai tātou ki tērā o ngā whakaaro. Mā runga i tērā ka taea e tātou te koke te koke ki mua i runga i te Tiriti o Waitangi hei tūāpapa mō tō tātou nei Whare.[Another thing in our opinion the Greens is that this thing the Treaty of Waitangi is not merely a contract it is not merely a contract for the trade of resources the purchase of land; it is a covenant. It is a covenant we should uphold as a basis for all of us that live here in Aotearoa. So we must first be aware of that particular idea. It is via that that we will be able to progress to advance on the back of the Treaty of Waitangi as a foundation for our House.]Me mihi atu ki ngā mātua ki ngā pakeke i whakapau werawera ki runga i te ara ki runga i te haerenga kia tae tēnei pire ki tēnei o ngā wāhi. I rongo au i ngā kōrero a ngā mema puta noa i te Whare me te mea atu kua roa te wā e hāereere ana tēnei pire ki tēnei o ngā wāhi.[The parents and elders should be acknowledged for the sweat they expended on the path on the journey to get this bill to this place. I heard the statements of the members all across the House and they said that this bill has been going through this place for a long time.]Nō reira e mihi ana ki a rātou mā kua wehe atu mihi atu ki ngā ringa raupā e hāpai tonu ana i ngā mahi. Heoi kei te mihi atu anō hoki ki te hunga i kaha ki te whakamahi i te mahi tae noa ki tōna tino otinga.[So I acknowledge those who have passed on I acknowledge those who worked hard to support all the work. However I also acknowledge those who worked hard to bring all the work to its final conclusion.]Nō reira ko ēnei whakatau kerēme he wāhi anō kia kōrero i te kōrero kia whai wāhi anō tātou ki a tātou me te mōhio anō ko tēnei mea ngā tukanga o te whakatau kerēme ehara i te māmā he uaua. I au e kite ki roto i ēnei momo pire e haramai ki te Komiti Whiringa Take Māori ētahi wā i taupatupatu te tuakana me te teina te māmā me te tuahine me te tūngāne. Heoi ko te mea nui me hoki anō tātou ki te aroha o te tangata ki tōna whenua otirā ki tōna hapūtanga ki tōna iwitanga ki tōna takiwā anō hoki.[So these claims settlements are another place to make the statements for us to be together and also to understand that the processes of the claims settlements are not easy they are difficult. As I saw these types of bill coming to the Māori Affairs Committee sometimes older siblings are fighting with younger ones mothers with sisters and brothers. However the most important thing is that we come back to compassion of humanity to its land indeed to its sub-tribal and tribal associations and to their regions too.]Nō reira e te Pīka heoi anō tēnei o ngā pāti te Paati Kākāriki e mihi ana ki a koutou Ngāti Hei e whakarongo ana ā-pouaka whakaata nei ā-reo irirangi nei ā-tinana nei ki tēnei o ngā Whare. Tēnā koe otirā tēnā koutou katoa.[So Mr Speaker this one of the parties the Green Party acknowledge you Ngāti Hei who are listening on television on the radio and in person to this House of ours. Thank you indeed thank all of you.]"